CELEX: 62007CN0446
Language: el
Date: 2007-10-01 00:00:00
Title: Υπόθεση C-446/07: Αίτηση για την έκδοση προδικαστικής αποφάσεως, την οποία υπέβαλε το Tribunale civile di Modena στις 1 Οκτωβρίου 2007 — Alberto Severi, Cavazzuti e figli κατά Regione Emilia-Romagna

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/31
            
         Αίτηση για την έκδοση προδικαστικής αποφάσεως, την οποία υπέβαλε το Tribunale civile di Modena στις 1 Οκτωβρίου 2007 — Alberto Severi, Cavazzuti e figli κατά Regione Emilia-Romagna
   (Υπόθεση C-446/07)
   (2008/C 51/52)
   Γλώσσα διαδικασίας: η ιταλική
   Αιτούν δικαστήριο
   Tribunale civile di Modena
   Διάδικοι στην υπόθεση της κύριας δίκης
   
      Ανακόπτων: Alberto Severi, Cavazzuti e figli
   
      Καθής: Regione Emilia-Romagna.
   Προδικαστικά ερωτήματα
   
               1)
            
            
               Έχουν το άρθρο 3, παράγραφος 1, και το άρθρο 13, παράγραφος 3, του κανονισμού (ΕΚ) 2081/92 [νυν άρθρο 3, παράγραφος 1, και 13, παράγραφος 2, του κανονισμού (ΕΚ) 510/06 (1)] σε σχέση με το άρθρο 2 του Ν. Δ. 109/92 (άρθρο 2 της οδηγίας 2000/13/ΕΚ (2)) την έννοια ότι η ονομασία ενός τροφίμου που περιλαμβάνει γεωγραφικές αναφορές και για την οποία έχει «απαγορευθεί» ή έστω εμποδιστεί, εντός του οικείου κράτους μέλους, η υποβολή στην Ευρωπαϊκή Επιτροπή της πρότασης καταχώρισής της ως ΠΟΠ ή ΠΓΕ κατά την έννοια των παραπάνω κανονισμών αποτελεί κοινή ονομασία, τουλάχιστον καθ' όλο το διάστημα κατά το οποίο εκκρεμούν τα αποτελέσματα της «απαγόρευσης» ή της παρακώλυσης αυτής;
            
         
               2)
            
            
               Έχουν το άρθρο 3, παράγραφος 1, και το άρθρο 13, παράγραφος 3, του κανονισμού (ΕΚ) 2081/92 [νυν άρθρα 3, παράγραφος 1, και 13, παράγραφος 2, του κανονισμού (ΕΚ) 510/06] σε σχέση με το άρθρο 2 του Ν. Δ. 109/92 (άρθρο 2 της οδηγίας 2000/13/ΕΚ) την έννοια ότι η ονομασία ενός τροφίμου που παραπέμπει συνειρμικά σε ορισμένο τόπο και δεν έχει καταχωριστεί ως ΠΟΠ ή ΠΓΕ κατά την έννοια των παραπάνω κανονισμών μπορεί να χρησιμοποιείται νομίμως στην ευρωπαϊκή αγορά από τους παραγωγούς που τη χρησιμοποιούσαν καλόπιστα και συνεχώς επί μεγάλο χρονικό διάστημα πριν από την έναρξη της ισχύος του κανονισμού 2081/92 (νυν κανονισμού 510/06) και μετά την έναρξη της ισχύος του;
            
         
               3)
            
            
               Έχει το άρθρο 15, παράγραφος 2, της οδηγίας 89/104/ΕΟΚ (3), για την εναρμόνιση των νομοθεσιών των κρατών μελών περί σημάτων, την έννοια ότι ο δικαιούχος συλλογικού σήματος για τρόφιμο, το οποίο περιλαμβάνει γεωγραφική αναφορά, δεν επιτρέπεται να εμποδίζει τους παραγωγούς προϊόντος που έχει τα ίδια χαρακτηριστικά να το προσδιορίζουν χρησιμοποιώντας ονομασία παρόμοια με την περιλαμβανόμενη στο συλλογικό σήμα, εφόσον οι παραγωγοί αυτοί χρησιμοποιούσαν την εν λόγω ονομασία καλόπιστα και συνεχώς επί μεγάλο χρονικό διάστημα πριν από την ημερομηνία καταχώρισης του συλλογικού αυτού σήματος;
            
         
      (1)  EE L 93, σ. 12.
   
      (2)  EE L 109, σ. 29.
   
      (3)  EE L 40, σ. 1.